7.12. 1999 De Europæiske Fællesskabers Tidende L 313/9 RÅDETS BESLUTNING af 29. november 1999 om tilladelse til Den Franske Republik til at indføre eller fortsat anvende punktafgiftslempelser eller -fritagelser for visse typer mineralolier, der anvendes til særlige formål, jf. proceduren i artikel 8, stk. 4 i direktiv 92/81/EØF (1999/804/EF) RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 92/81/EØF af 19. oktober 1992 om harmonisering af punktafgiftsstrukturen for mine- ralolier (!), særlig artikel 8, stk. 4, under henvisning til forslag fra Kommissionen, og ud fra følgende betragtninger: (1) Rådet kan i henhold til artikel 8, stk. 4, i direktiv 92 81/EØF ved enstemmighed og på forslag fra Kommissionen give en medlemsstat tilladelse til at indføre fritagelser eller lempelser i punktafgifterne på mineralolier, hvis særlige politiske hensyn taler herfor; (2) — de franske myndigheder har meddelt Kommissionen, at de fra den 1. januar 2000 ønsker at anvende en differen- tieret punktafgiftssats i forbindelse med blyfri super- benzin, som indeholder et kaliumbaseret tilsætningsstof til beskyttelse af ventiler (eller et tilsætningsstof som gør det muligt at opnå et brændstof af tilsvarende kvalitet); (3) de øvrige medlemsstater er blevet informeret om de franske myndigheders ønske; (4) — Kommissionen og alle medlemsstater anerkender, at anvendelsen af differentierede punktafgiftssatser i forbin- delse med blyfri superbenzin, der indeholder tilsætnings- stoffer, er velbegrundet af miljømæssige hensyn og ikke medfører konkurrenceforvridning eller forstyrrelse af det indre marked; 5) — Kommissionen undersøger jævnligt lempelserne og frita- gelserne for at sikre, at de er forenelige med det indre marked og Fællesskabets miljøpolitik; ()) EFT L 316 af 31.10.1992, s. 12. Senest ændret ved direktiv 94/ 74/EF (EFT L 365 af 31.12.1994, s. 46). (6) — Den Franske Republik har anmodet om tilladelse til fra den 1. januar 2000 at anvende differentierede punktaf- giftssatser i forbindelse med blyfri superbenzin, der inde- holder tilsætningsstoffer; Rådet tager med udgangspunkt i Kommissionens rapport senest den 31. december 2002, når tilladelsen i denne beslutning udløber, tilla- delsen op til fornyet behandling — VEDTAGET FØLGENDE BESLUTNING: Artikel 1 I overensstemmelse med artikel 8, stk. 4, i direktiv 92/81/EØF og under hensyntagen til bestemmelserne i Rådets direktiv 92/82/EØF af 19. oktober 1992 om indbyrdes tilnærmelse af punktafgiftssatserne for mineralolier ?), navnlig minimumssat- serne i artikel 3 og 4, tillades det hermed Den Franske Republik at anvende en differentieret punktafgiftssats fra og med den 1. januar 2000 i forbindelse med blyfri superbenzin, som inde- holder et kaliumbaseret tilsætningsstof til beskyttelse af ventiler (eller et tilsætningsstof som gør det muligt at opnå et brænd- stof af tilsvarende kvalitet), til og med den 31. december 2002. Artikel 2 Denne beslutning er rettet til Den Franske Republik. Udfærdiget i Bruxelles, den 29. november 1999. På Rådets vegne S. NIINISTO Formand (?) EFT L 316 af 31.10.1992, s. 19.